b'\n_START_ARTICLE_\nSheryl Swoopes\n_START_PARAGRAPH_\nSheryl Denise Swoopes (s. 25. maaliskuuta 1971) on yhdysvaltalainen koripalloilija, joka pelaa ammattilaisena Seattle Stormissa WNBA-liigassa. Swoopes on kolminkertainen olympiavoittaja ja h\xc3\xa4net on kolme kertaa valittu WNBA:n arvokkaimmaksi pelaajaksi (MVP). H\xc3\xa4nt\xc3\xa4 pidet\xc3\xa4\xc3\xa4n kaikkien aikojen parhaana naiskoripalloilijana, naiskoripalloilun Michael Jordanina._NEWLINE_Swoopes solmi sopimuksen WNBA-joukkue Houston Cometsin kanssa sarjan perustamisvuonna 1997. H\xc3\xa4n synnytti lapsensa samana vuonna ja pelasi Cometsissa kauden viimeisen kolmanneksen, jolloin h\xc3\xa4n johdatti joukkueen sarjan mestaruuteen. H\xc3\xa4n pelasi joukkueessa yksitoista kautta (1997\xe2\x80\x932007), voitti WNBA:n mestaruuden nelj\xc3\xa4 kertaa (1997\xe2\x80\x932000) ja valittiin sarjan arvokkaimmaksi pelaajaksi kolme kertaa (2000, 2002, 2005) sek\xc3\xa4 arvokkaimmaksi puolustuspelaajaksi kolme kertaa (2000, 2002, 2003). Kaudeksi 2008 Swoopes siirtyi Seattle Stormiin._NEWLINE_Yhdysvaltain naisten koripallomaajoukkueessa Swoopes on voittanut kolme olympiakultaa 1996, 2000 ja 2004.'